Trump telur að of mikill tilkostnaður fylgi því að leyfa transfólki að þjóna í Bandaríkjaher . Martin H. Simon / Getty Hæstiréttur Bandaríkjanna aflétti í dag tímabundnu lögbanni á svokallað transbann Donalds Trump Bandaríkjaforseta , sem ætlað er að gera stórum hluta transfólks í Bandaríkjunum ókleift að ganga í herinn . Alríkisdómstólar í landinu höfðu áður stöðvað bannið frá því að taka gildi á meðan það væri til meðferðar dómstóla . Rétturinn , sem er skipaður níu dómurum , kaus um málið . Fimm voru fylgjandi því að aflétta lögbanninu , en fjórir á móti og skiptust atkvæðin eftir því hvort dómararnir við réttinn höfðu verið skipaðir af íhaldsömum forsetum eða ekki . Stefna forsetans gengur út á að banna „ transfólki sem þarf eða hefur gengist undir kynleiðréttingaraðgerð . “ Aflétting réttarins á lögbanninu er þó ekki bindandi , heldur gefur hún hernum aðeins leyfi til þess að taka transbannið svokallaða upp þar til dómstólar í Bandaríkjunum hafa fjallað um það efnislega . Málið komst fyrst í fréttir árið 2017 þegar Trump tilkynnti á Twitter að Bandaríkin myndu ekki lengur „ samþykkja eða leyfa “ bandarískt transfólk í hernum og rökstuddi afstöðu sína með vísan til „ himinhás læknis - og lyfjakostnaðar og truflunar [ á starfi hersins ] . “ Jim Mattis , þáverandi varnarmálaráðherra Bandaríkjanna , gerði síðan nokkrar breytingar á stefnunni þar sem bannið var þrengt að einstaklingum sem vitað væri að ættu við kynáttunarvanda að stríða og einstaklingum hvers líkamlegt kyn og kyngervi voru ekki það sama . Það varð til þess að því transfólki sem þjónaði í hernum áður en stefnan um bannið var tekin fékk undanþágu , auk þess sem transfólki sem tilbúið væri að skrá sig í herinn samkvæmt líffræðilegu kyni sínu yrði ekki meinað að gera slíkt . Rétt tæplega tíu þúsund transfólks sinna nú herþjónustu í Bandaríkjaher . Ákvörðun Donalds Trump um að banna transfólki að gegna herþjónustu kom hermálayfirvöldum í opna skjöldu . Blaðafulltrúi Hvíta hússins getur ekki svarað hvort hermenn sem eru þegar á vígvellinum verði sendir heim vegna bannsins .